***6-8-րդ հարթակ* Պատմություն**

 **6-րդ շաբաթ**

* **Տիգրան Մեծին** հաջորդեն նրա որդին՝ **Արտավազդ** թագավորը։
* **Հռոմեական կայսրությունն ու Պարթևաստանը** Հայաստանի հիմնական թշնամիներն էին։
* Հայաստանը գտնվում էր **Պարթևստանի** և **Հռոմի** մրցակցության միջև, և նրանցից յուրաքանչյուրը ցանկանում էր իր կողմ գրավել Հայաստանին։
* Հայաստանի համար առավել վտանգավոր էր Հռոմը, որը ցանկանում էր գրավել Հայաստանը։
* **Անտոնիոսը** մեծամիտ, փառասեր և դաժան մարդ էր, նրան հետաքրքրում էին Հայաստանի հարստությունները։
* Չկարողանալով գրավել Հայաստանը պատերազմով, Անտոնիոսը խաբեությամբ հրավիրեց Արտավազդին և ձերբակալեց նրան։
* Անտոնիոսը **Արտավազդին** տարավ **Եգիպտոս** և պահանջեց խոնարհվել Եգիպտոսի թագուհի **Կլեոպատրայի** առաջ, որը նաև Անտոնիոսի կինն էր։
* Արտավազդը, իր երկրի պատիվը բարձր դասելով իր կյանքից, չերկրպագեց և չխոնարհվեց Կլեոպատրայի առաջ, որի համար նրան սպանեցին։
* Արտավազդից հետո երկիրը ղեկավարեց **Արտաշես Բ-ն, որից** հետո Արտաշեսյանների թագավորությունը թուլացավ և ընկավ Հռոմի ենթակայության տակ։

***Տրդատ Առաջին և Արշակունիներ***

**Հայաստանը** գտնվում էր **Հռոմի** ենթակայության տակ և Հռոմը Հայաստանում թագավորներ էր կարգում, որոնք Հայաստանին օտար էին և Հռոմի շահերն էին արտահայտում։ Դա առաջացնում էր հայ իշխանների դժգոհությունը, որոնք դիմեցին Հռոմի միցակից և թշնամի **Պարթևստանին**` օգնել Հայաստանին ազատվելու Հռոմի գերիշխանությունից։ Պարթևստանի **Վաղարշ** թագավորը հայերի համաձայնությամբ իր եղբայր **Տրդատին** հայտարարեց Հայաստանի թագավոր և զորքերով ուղարկեց Հայաստան։ Նրան միացան հայկական զորքերը։ Սկսվեց պաերազմ Հռոմի և հայ – պարթևական միացյալ ուժերի միջև,որը տևեց 10 տարի և ավարտվեց Հռոմի խայտառակ պարտությամբ։

Հռոմի կայսր **Ներոնը** համաձայնվեց ճանաչել **Տրդատին** Հայաստանի թագավոր, եթե Տրդատը գնա **Հռոմ** և թագը ստանա Ներոնից։ Տրդատը 3000 հոգով գնաց Հռոմ,որտեղ նրան ընդունեցին ճոխ հանդիսությամբ, և մեծ շուքով Ներոնը թագադրեց Տրդատին։ Դա 66 թվականն էր։ Հայաստանում հաստատվեց **Արշակունիների** **արքայատոհմը** (66 – 428 թվականներ)։

Երկրում խաղաղ ժամանակներ հաստատվեցին,զարգացավ տնտեսությունը, Տրդատը վերականգնեց պատերազմի ավերածությունները, կարգավորեց ճանապարհները, կատարեց մեծ շինարարական աշխատանքներ։ **Գառնի** ամրոցի մոտ կառուցեց **Գառնիի** հրաշագեղ տաճարը, որը նվիված էր արևի աստծուն՝ **Միհրին**։ Տաճարն ավերվել էր երկրաշարժից,սակայն այսօր վերականգնված է և հիացմունք է պատճառում հազարավոր զբոսաշրջիկների։ Արշակունիները տվել են շատ նշանավոր թագավորներ, որոնք մեծ գործեր են կատարել։ **Վաղարշակը** նույնպես լայն շինարարական աշխատանքներ է կատարել։ Նա հին Վարդգեսավան բնակավայրի տեղում կառուցում է **Վաղարշապատ** քաղաքը, որը երկար ժամանակ դառնում է Հայաստանի մայրաքաղաքը։ Նրա ժամանակ Հայաստանը վերջնականապես անկախացավ Հռոմից, և հայ արքաները թագադրվում էին Հայաստանում։

**Հարցեր և առաջադրանքներ**

Դասանյութը սովորել սեփական խոսքերով վերարտադրել և պատասխանել հարցերին։

* Ինչպե՞ս էր վարվում Հռոմը Հայաստանի հետ։
* Ինչպե՞ս էին ընդունում Հռոմի գերիշխանությունը հայ իշխանները։
* Ո՞ր պետության օգնությանը դիմեցին հայ իշխանները և ինչու՞։
* Ինչպե՞ս օգնեց Պարթևստանը հայերին և ինչու՞։
* Ինչո՞վ ավարտվեց պատերազմը Հռոմի դեմ։
* Ի՞նչ պայման դրեց Ներոնը Տրդատին Հայաստանի թագավոր ճանաչելու համար։
* Ինչպիսի՞ ընդունելության արժանացավ Տրդատը Հռոմում և ինչպե՞ս թագադրվեց։
* Ո՞ր արքայատոհմը հաստատվեց Հայաստանում։
* Ինչպիսի՞ ժամանակներ սկսվեցին Հայաստանի համար։
* Ինչպիսի՞ աշխատանքներ կատարեց Տրդատ Առաջինը։
* Ի՞նչ նշանավոր կառույց է պահպանվել Հայաստանում Տրդատից։
* Ի՞նչ հանրահայտ քաղաք է կառուցել Վաղարշակ թագավորը։
* Ի՞նչ կարևոր իրդարձություն տեղի ունեցավ Վաղարշակ թագավորի ժամանակ։

